Tuotteet ja palvelut vuonna 2010 (2009)

Vuoden 2010 työohjelman toteuttamisen pääkohdat: Toimintapolitiikkaa koskeva analyysi ja raportointi Neljännessä toimintapoliittisessa kertomuksessa ”A bridge to the future” käytiin läpi Kööpenhaminan prosessin edistymistä vuosina 2002–2010, ja kertomuksesta keskusteltiin ministerikokouksessa joulukuussa. Lisäksi kertomuksen pohjalta valmisteltiin Bruggen julkilausumaa, jossa määritellään ammatillista koulutusta koskevan eurooppalaisen yhteistyön painopistealueet ja suoritteet vuoteen 2020 saakka. Kansallisissa ReferNet-asiantuntijaverkoston toimintakertomuksissa käytiin läpi edistymistä kansallisella tasolla, ja kertomuksia hyödynnettiin laadittaessa keskuksen toimintakertomusta. Ammatillisen koulutuksen rahoittamisessa käytettävien kustannustenjakomekanismien tutkimuksesta keskusteltiin useissa seminaareissa ja pohjustettiin siten tehokkaimpien ja vaikuttavimpien mekanismien vertailua. Tuki ammatillisen koulutuksen ja elinikäisen oppimisen eurooppalaisten välineiden ja periaatteiden kehittämiselle — Keskus jatkoi EQF:n (Eurooppalainen tutkintojen viitekehys) neuvoa-antavan ryhmän työn koordinointia yhdessä Euroopan komission kanssa sekä tuki ja seurasi sen täytäntöönpanoa. Keskus analysoi kansallista tilannetta ja raportoi siitä sekä julkaisi kansallisten tutkintojen viitekehyksen kehitystä koskevan kertomuksen ”The development of national qualifications frameworks in Europe”. Keskus osallistui lukuisiin tapahtumiin ja järjesti useita seminaareja (joista laadittuihin asiakirjoihin voi perehtyä keskuksen internetsivustolla). — Keskus tuki ECVETin (ammatillisen koulutuksen opintosuoritusten ja arvosanojen eurooppalainen siirtojärjestelmä) kehittämistä ja laati tausta-asiakirjan Espanjan puheenjohtajuuskaudella järjestettyä konferenssia varten. Se julkaisi ensimmäisen ECVETin kehittämistä koskevan seurantakertomuksen ”The development of ECVET in Europe” sekä opintosuoritusten ja arvosanojen siirtämiseen liittyvän tutkimuksen ”Linking credit systems and qualifications frameworks”. — Tuki EQAVET:lle (ammatillisen koulutuksen laadunvarmistuksen eurooppalainen viitekehys). Julkaistiin kaksi tutkimusta laadunvarmistuksesta useilla eri aloilla. — Keskus oli edelleen mukana kehittämässä Europass-sivustoa. Keskuksen ylläpitämällä sivustolla käy yhä enemmän vierailijoita ja käyttäjiä. Joulukuuhun 2010 mennessä sivustolla oli laadittu 10,9 miljoonaa Europass-ansioluetteloa (Europass-sivuston vuonna 2005 tapahtuneen käynnistämisen jälkeen) eli huomattavasti yli alkuperäisen kolmen miljoonan tavoitteen. Vuoden 2010 mittaan sivuston avulla laadittiin 3,7 miljoonaa ansioluetteloa ja sivustolla käytiin yli 10 miljoonaa kertaa. — Lukuvuonna 2009/2010 koordinoitiin 230 (246) opintokäyntiä, joihin osallistui 2 358(2 432) asiantuntijaa. Vaikuttavuustutkimuksissa korostui osallistujien korkea tyytyväisyysaste (97 %) ja opintokäyntien laatu. Lukuvuonna 2010/2011 järjestetään kesäkuun 2011 loppuun mennessä 244 käyntiä 2 732 osallistujalle. Taitojen ja pätevyyden analysoiminen — Keskuksen laatimaa analyysiä tarvittavista taidoista hyödynnettiin uuden Europe 2020 -lippulaiva-aloitteen yhteydessä. Analyysi koskee uudenlaisissa työtehtävissä tarvittavia uusia taitoja ja sitä käytettiin apuna, kun komission asiantuntijat laativat kertomuksen aiheesta. — Vuoteen 2020 ulottuva tarjolla olevaa ammattitaitoa koskeva päivitetty ennuste julkistettiin ja esiteltiin useissa korkean tason tapahtumissa, kuten komissiossa ja Espanjan puheenjohtajuuskaudella pidetyissä konferensseissa. — Sovittiin uusia taitotarpeita käsittelevän, työnantajille suunnatun kyselyn lähestymistavasta, menetelmistä ja kyselylomakkeesta. — Keskus julkaisi yhteistyössä Kansainvälisen työjärjestön kanssa raportin ”Skills for green jobs” ja keskusteli useissa konferensseissa työpaikkojen muuttamista ympäristömyönteisemmiksi koskevasta aineistosta (muun muassa Belgian puheenjohtajuuskaudella järjestetyssä konferenssissa). — Useissa tutkimuksissa käsiteltiin ammattitaidon kysynnän ja tarjonnan epätasapainoa: ”The skill matching challenge”, ”Working and ageing” ja ”The right skills for silver workers”. Elinikäiseen oppimiseen liittyvät tutkinnot — Julkaistiin tutkimukset ”Changing qualifications – A review of qualifications policies and practices” ja ”Learning outcomes in VET curricula”. Keskusteltiin ESCO-aloitteen (joka liittyy eurooppalaiseen taito-, osaamis-, ammatti- ja tutkintoterminologiaan) tausta-asiakirjoista useissa seminaareissa ja EU:n konferensseissa. Tutkimuksia ja tausta-asiakirjoja hyödynnettiin keskusteltaessa toimintapoliittisista vaihtoehdoista. — Tuki ELPGN:lle (eurooppalainen elinikäisen ohjauksen politiikkaverkosto). Espanjan puheenjohtajakaudella ammatillisesta koulutuksesta järjestettyä konferenssia varten laadittiin selvitykset ”Lifelong guidance for better learning and working in Europe” sekä ”Guiding at-risk youth through learning to work”, joka koskee riskiryhmässä olevan nuorison opastamista töissä oppimalla. Tulevaa kehitystä pohjustettiin sosiaalisesti älykästä rakennemuutosta käsittelevällä tutkimuksella ”Socially responsible restructuring”, seminaarilla ”Supporting longer working lives – Guidance and counselling for ageing workers” sekä vertaisoppimista koskevilla tapahtumilla, joissa tuettiin yrittäjyyttä koulutuksen ja ohjeiden avulla. — Julkaistiin asiakirja ”Professional development opportunities for in-company trainers”. Valmisteltiin komission kanssa ammatillisten kouluttajien tilannetta käsittelevän uuden yhteisen työryhmän perustamista. — Osallistuttiin aikuiskoulutusta käsittelevän työryhmän työhön ja aikuiskoulutusta koskevan komission toimintasuunnitelman laatimiseen. Viimeisteltiin kertomus ”Learning while working – success stories of workplace learning in Europe”. — Valmisteltiin strategia-asiakirja validointiohjeiden soveltamisesta. Päivitettiin (yhdessä komission kanssa) ja ylläpidettiin sivustoa European inventory on validation, jonka aiheena on eurooppalainen validointia koskeva kartoitus. Tuotettiin aineistoa epävirallisen ja virallisen oppimisen validointia koskevaa tulevaa neuvoston suositusta varten. Ammatillista koulutusta koskeva tutkimus — Alustavaa aineistoa ammatillisen koulutuksen taloudellisista ja sosiaalisista hyödyistä esitettiin Euroopan ammatillista koulutusta koskevaa tutkimusta käsittelevissä konferensseissa. — Selvitys ”Employer provided training in Europe” arvioitiin ja sen tulokset julkaistiin. Samaan aikaan keskus jatkoi työtään eurooppalaisten tilastojen ja indikaattoreiden kehittämiseksi. Viestintä ja tiedon levittäminen Uudella sivustolla ja kohdennetuilla julkaisuilla, kuten tilannekatsauksilla, saatiin aikaan myönteisiä vaikutuksia. Säännöllisesti julkaistut lehdistötiedotteet lisäsivät näkyvyyttä lehdistössä. Sähköinen julkaiseminen lyhensi julkaisuviivettä, ja siihen suhtaudutaan myönteisesti. Keskeisiä kohderyhmiä – esimerkiksi Euroopan parlamentin jäseniä – tuetaan suoraan avustamalla aloitteiden laatimisessa ja järjestämällä seminaareja yhdessä. Keskeiset indikaattorit osoittavat, että keskuksen toiminnalla on merkittävä vaikutus: Keskuksen työ mainittiin 88:ssa EU:n toimintapoliittisessa asiakirjassa, ja 21 toimeksiannossa keskusta pyydettiin osallistumaan tulevaan työhön. Keskus osallistui suoraan 31:n EU:n toimintapoliittisen asiakirjan laatimiseen. Käynnit sen sivustolla ovat lisääntyneet huomattavasti: käyntien määrä kasvoi 53 % verrattuna vuoteen 2009 ja yksittäisten kävijöiden määrä 70 %. Keskus osallistui 94 konferenssiin. Se järjesti vuoden 2010 aikana 107 kokousta/tapahtumaa, joiden osallistujien tyytyväisyysaste oli korkea (3,7 pistettä 4:stä mahdollisesta). Keskus julkaisi 39 ”uutta” julkaisua ja 54 käännöstä. Keskuksen työtä havaittiin käsitellyn tiedotusvälineissä 579 artikkelissa. Lisää tietoja ja tulosindikaattoreihin perustuvia arviointeja vuosikertomuksessa 2010 (saatavilla englanniksi, saksaksi ja ranskaksi) ja vuoden 2010 toimintakertomuksessa (www.cedefop.europa.eu).